open-index/open-wikipedia-markdown huggingface dataset:
Château Haut-Marbuzet

**Château Haut-Marbuzet** er en vingård i Bordeaux i Saint-Estèphe appellasjonen av Haut-Médoc. Den ble etablert på 1700 tallet, men fremstod først som en ledende kvalitetsprodusent fra 1952 etter at den ble kjøpt av Hervé Duboscq.
Sønnen, Henri Duboscq, overtok som eier og driver av Haut-Marbuzet, i tillegg til Château Chambert-Marbuzet og Château Tour de Marbuzet. Vingården ble først klassifisert som *Cru Bourgeois* i 1932, og siden oppgradert til *Grand Bourgeois Exceptionnel* i 1978, og deretter til en av ni *Crus Bourgeois Exceptionnels* i den offisielle klassifiseringen i 2003.  Ifølge David Peppercorn «betraktes i dag Haut-Marbuzet av mange på lik linje med viner fra det øvre sjikt av Cru Classé klassifiseringen fra 1855».

## Produksjon
Vingårdens åker på 65 mål ligger med Château Cos d'Estournel og Château Montrose som nærmeste naboer på hver sin side. Den er beplantet med 50 % cabernet sauvignon, 40 % merlot og 10 % cabernet franc. Eiendommen har utsikt over munningen til elven Gironde og befinner seg hovedsakelig på Marbuzet-åskammen, med grusholdig jordsmonn, samt på Long Treytin-platået. Den høye andelen merlotdruer som anvendes i vinen, som tradisjonelt sett ikke er vanlig i appellasjonen, i tillegg til lang lagring i på nye eikefat, bidrar til vinens runde karakter. Vinene fra Haut-Marbuzet blir ofte beskrevet som eksotiske eller overdådige, og utvikler seg ved lagring til runde viner med en uttrykksfull egenart som ikke er vanlig i de tradisjonelt stramme vinene fra Saint-Estèphe.

Det produseres en egen vin fra vinrankene som er under 12 år, under navnet Château MacCarthy.

## Referanser
Botntunnelen

**Botntunnelen** er en veitunnel i Bindal kommune i Nordland. Tunnelen er en del av fylkesvei 17. Den er 38 meter lang.

## Se også
* Mølleviktunnelen
* Løviktunnelen
* Veitunneler i Norge

## Referanser
Stade d’Angondjé

**Stade d'Angondjé** er et stadion i Angondjé, en forstad til Libreville i Gabon.

Åpningskampen på stadionet ble spilt mellom  og , en kamp  vant 2&ndash;0.

Stadionet er en av fire stadioner som blir brukt i Afrikamesterskapet i fotball 2012, og finalen blir spilt på Stade d'Angondjé.
Marte Germaine Christensen

**Marte Germaine Christensen** (født 1983) er en norsk skuespiller.

## Filmografi
* *[[Closework]]* ()
* *[[Den siste revejakta (film)]]* ()
* *[[Snarveien]]* ()
* *[[Orkestergraven]]* ()
* *[[Hjelp, vi er i filmbransjen]]* ()
* *[[Spesialenheten (TV-serie)|Spesialenheten]]* (TV-serie)
* *[[Alt det vakre]]* ()

## Eksterne lenker
*
Pul-e Khishti-moskeen

**Pul-e Khishti-moskeen** er den største moskeen i Kabul i Afghanistan. Den ligger sentralt i gamlebyen og kan lett kjennes igjen på sin store, blå kuppel. Moskeen ble oppført på 1700-tallet.

## Eksterne lenker
*
Kongeriket Saloum

**Kongeriket Saloum** ble grunnlagt av folket serer. Det lå like ved Kongeriket Sine og disse to rikenes historie og kultur gikk hånd i hånd.

Saloum er fortsatt et av de tradisjonelle kongerikene i Senegal. Hovedstaden er Kahone.

## Litteratur
*Almada, André Alvares (1594) *Tratado breve dos Rios de Guiné do Cabo-Verde: desde o Rio do Sanagá até aos baixos de Sant' Anna* 1841 edition, Porto: Typographia Commercial Portuense. online
* Ba, Abdou Bouri. *"Essai sur l’histoire du Saloum et du Rip"*(avant-propos par Charles Becker and Victor Martin), *Bulletin de l'IFAN*, vol. 38, série B, number 4, October 1976.
* Becker, Charles. *Vestiges historiques, trémoins matériels du passé clans les pays sereer*. Dakar. 1993. CNRS - ORS TO M.
*Clark, Andrew F. and Lucie Colvin Phillips, *Historical Dictionary of Senegal*, Second Edition Published as No. 65 of African Historical Dictionaries, (Metuchen, New Jersey: The Scarecrow Press, 1994) p.&nbsp;246-247
* Diange, Pathé. "*Les Royaumes Sérères"*. *Présence Africaines*. No. 54 (1965). pp.&nbsp;142–172.
*Diouf, Niokhobaye, "Chronique du royaume du Sine", Suivie de notes sur les traditions orales et les sources écrites concernant le royaume du Sine par Charles Becker et Victor Martin. (1972). Bulletin de l'Ifan, Tome 34, Série B, n° 4, (1972), p 707 (p 5)
* Klein, Martin A. *Islam and Imperialism in Senegal Sine-Saloum, 1847–1914*. Edinburgh University Press (1968).
*Teixera da Mota, Avelino (1946) "A descoberta da Guiné", *Boletim cultural da Guiné Portuguesa*, P. 1 in Vol. 1, No. 1 (Jan), p.&nbsp;11-68.
* Sarr, Alioune. *"Histoire du Sine-Saloum"*, Introduction, bibliographie et Notes par Charles Becker. *BIFAN*. vol. 46, Serie B, number 3-4, 1986–1987.
* Gravrand, Henry. *"La civilisation sereer, I. Coosan"*. Dakar, Nouvelles Editions Africaines (1983).
Kaabu

**Kaabu** var et rike i Senegambia (sentrert i dagens nordøstlige Guinea-Bissau, men strekker seg inn i Casamance i Senegal) som ble grunnlagt av mandinkafolk. Riket gjorde seg gjeldende i regionen takket være sin opprinnelse som en tidligere provins i Mali. Etter at riket Mali begynte å miste sin betydning ble Kaabu et selvstendig rike.
Hassel Jernværk

**Hassel Jernværk** er et tidligere jernverk i Skotselv i Øvre Eiker i Buskerud, som var i drift fra 1649 til 1870-tallet. Det er et av Norges eldste jernverk. Jernvernets største gruver var Hassel gruver i Modum og Barbu gruver ved Arendal.

Jernverket fikk utstedt privilegiebrev av Frederik III i 1649, men man vet ikke når jernverket egentlig ble grunnlagt. De første eierne var Peder Vibe som var rentemester i København, Hans Eggertssøn som var borgermester i Christiania, slottsskriveren på Akershus Johan Gaarman og fogd i Gudbrandsdalen Christen Mogenssøn. Den franske hugenotten François Coudrioux (1611-1676) ble ansatt som bestyrer for verket.

Senere ble verket eid av kjøpmannen Daniel Knoph, frem til han i 1681 solgte verket til Johan Halvorsen Groll, som var eier til 1691. På begynnelsen av 1700-tallet ble familien Richelieu (fra herregården Sem ved Hokksund) majoritetseiere. Verket ble så overtatt av høyesterettsdommer Justus Heindrich Weichart og biskop Bartholomeus Deichmann. I 1746 ble Jakob Neumann eier, og Neumann-familien eide verket i drøyt 60 år. Jacobs sønn Frantz Edler Neumann ble den som overtok verket etter ham i 1799 og fabrikken Friderichsminde på Modum ble da innlemmet i jernverket.

I 1809 ble verket solgt av Frantz Neumann til høyesterettsdommer Peter Collett. Etter hans død solgte enken verket i 1837 til Blaafarveværket og etter en tid overtok Blaafarveværkets to eiere Wilhelm Christian Benecke Baron von Gröditzberg og Benjamin Wegner også Hassel Jernværk som personlige eiere med en halvpart hver. I 1854 ble eiendommene til jernverket solgt på auksjon og delt opp på mange eiere. Dette markerte slutten på Hassel Jernværk som bedrift. Siden fortsatte en betydelig redusert produksjon knyttet til noen av eiendommene, bl.a. smeltehytten, frem til 1870-tallet.

## Referanser

## Litteratur
* Ole Jan Berg: *Hassel Jernverk. Driften og privilegiene 1649-1816*, Eiker trykkeri AS, Hokksund,
Placidina euryanassa

***Placidina euryanassa*** er en sommerfugl som hører til gruppen Ithomiini i den store familien flikvinger (Nymphalidae).

## Utseende
En middelsstor sommerfugl, varselfarget i oransje, svart og hvitt. Kroppen er ganske slank, bakkroppens underside gulhvit. Vingenes grunnfarge er oransje, med svarte kanter med en rad av snøhvite flekker langs ytterkanten. Forvingens ytre del er svart, med et bredt, hvitt eller lysgult tverrbånd. Det er en liten, svart flekk nær roten. Bakvingen har et stort, lysgult felt rammet inn med svart ved roten.

## Levevis
Som de aller fleste Danainae er denne sommerfuglene giftig, og signaliserer dette med et karakteristisk utseende.

## Utbredelse
Arten lever i det sørøstlige Brasil, Uruguay og det nordøstlige Argentina.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien Danainae Boisduval, 1833
*************** Gruppen **[[Ithomiini]]** Doherty, 1891 – 370 arter, Sør- og Mellom-Amerika
**************** Gruppen Ithomiina
***************** Slekten *Placidina euryanassa* (C. & R. Felder, 1860)

## Kilder
* d'Abrera, B. (1984) Butterflies of South America. Hill House. ISBN 0-9593639-2-0
* Markku Savela's Lepidoptera and some other life forms: Sjekkliste over artene. Hentet 25.1. 2012.

## Eksterne lenker
* 
* Ithomiini på ''Tree of life''
* Bilde av arten
Hamarøyskaftet

**Hamarøyskaftet** (lokalt bare *«Skaftet»*, lulesamisk: *Hábmertjåhkkå*) er et fjell i fjellrekken Hamarøytindan på Hamarøya i Hamarøy kommune i  Nordland. Fjellet har en høyde på 613 meter over havet, og ligger omtrent midt i fjellrekken, om lag 5,3 kilometer sørvest for Hamsund og 7,5 kilometer nordøst for Skutvik. Hamarøyskaftet er et karakteristisk landemerke som har nesten loddrette sider og en «svai» i ryggen. I nordøst ligger Skaftheia mot Eldridtinden, og i sørvest Sandheia mot Vassengfjellet.

Den enkleste adkomstveien er fra merket sti fra Halsen, en kort avstikker fra fylkesvei 81, enten over Sandheia til Straumvatnet eller opp til selve toppen. Turen opp beskrives som en enkel klatretur som de fleste kan klare, men den bør utføres sammen med kjentmann.

Fjellklatreren Martin Ekroll fra Skrova var den første til å bestige Hamarøyskaftet i 1885.

Posten Norge utga i 1998 et frimerke pålydende kroner 5,50 med Hamarøyskafet fotografert av Johan Brun som motiv. Det ble senere kåret som årets vakreste frimerke.

## Se også
*Gasskatjåhkkå – Hamarøys høyeste fjell.

## Fotnoter



## Referanser




## Eksterne lenker
* Bilder fra  turliv.no - Hamarøyskaftet. Besøkt 27. januar 2012
* Bilder fra  utpaatur.net - Klatring. Besøkt 27. januar 2012
* Hamarøyskaftet sett fra Straumhamn: Fotograf Kjell Fredriksen. Besøkt 27. januar 2012
* Hamarøyskaftet på frimerke: Link fra Norsk Filatelistforbunds hjemmeside. Besøkt 27. desember 2012
August Brinkmann

**Martin Cecilius August Brinkmann** (født 1. november 1878 i København, død 21. desember 1940 i Bergen) var en prisbelønt dansk-norsk zoolog. Han virket blant annet i Bergen.

## Liv og virke
### Bakgrunn
Martin Cecilius August Brinkmann var sønn av C. August Brinckmann (1849–1930) og Caroline Mathilde Krogh (1856–1933). Faren var grosserer.

August ble gift i 1911 med Theresia Stillmann (1887–1963). Sønnen August Brinkmann jr. (1912–91) ble også professor i zoologi samme sted som faren, utnevnt 1954.

### Akademisk karriere
August Brinkmann studerte anatomi og histologi (vevslære) ved Københavns Universitet, før han undersøkte haier ved *Stazione Zoologica* i Napoli 1900-01.

Fra 1906 var han prorektor ved Den Kgl. Veterinær- og Landbohøjskole i København, og mottok doktorgrad samme sted i 1911, men for en avhandling om hudkjertlene på drøvtyggere. Samme året fikk han arbeide ved Den Sundtske lærestol i Zoologi ved Bergens Museum som hadde blitt etablert i 1907. Han jobbet mest med skjelettsamlingen fra diverse utgravninger.

Sammen med de fire andre avdelingslederne ved Bergen Museum, ble Brinkmann i 1914 forfremmet til professor, som han var til sin død  i 1940. De fire andre var Bjørn Helland-Hansen (biologisk), Jens Holmboe (botanisk), Carl Fredrik Kolderup (geologi) og Haakon Shetelig (historisk-antikvarisk). Han forsket en del med alle disse, kanskje spesielt med Shetelig i studiet av funnene i 1914 på Ruskeneset ved Straume bru i Fana (publisert 1921).

Brinkmann la ned mye praktisk arbeide i det som senere ble zoologisk avdeling ved Universitetet i Bergen. Hans erfaringer fra Napolioppholdet brukte han fra 1917 da han forestod byggingen av den nye biologiske stasjonen på Laksnesset på Herdla, et par mil nord om Bergen (innviet 1921).

## Verv og utmerkelser
__NOTOC__
* Gullmedalje 1904 fra Københavns Universitet for en studie av danske flimmerormer (turbellarier)
* Fridtjof Nansens belønning for fremragende forskning 1940

## Utgivelser
* 
* 
* 
* 

## Referanser
Hades (sommerfugl)

***Hades*** er en slekt av dagsommerfugler som tilhører familien Riodinidae.

## Utseende
Middelsstore sommerfugler (vingespenn ca. 50 millimeter) med avrundede vinger. Oversiden er ensfarget svartgrå hos *[[Hades noctula]]*, mens *[[Hades hecamede]]* er mer fargerik med metallisk blå farge og et skarpt rødt felt ved roten av forvingen. Undersiden er mørkgrå med lyse, radiære striper og et oransje felt ved forvingens forkant nær roten.

## Levevis
Larvene lever på planter i slekten *Spondia* (Anacardiaceae).

## Utbredelse
Slekten er utbredt i Mellom-Amerika og det nordlige Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1000 arter, noen ganger regnet til Lycaenidae
************** Underfamilien Euselasiinae – Neotropiske region
*************** Euselasiini Kirby, 1871
**************** Slekten ***Hades*** Westwood, 1851
***************** *[[Hades hecamede]]* Hewitson, 1870 – Ecuador og Colombia
***************** *[[Hades noctula]]* Westwood, 1851 – Mexico, Colombia og Venezuela.

## Kilder
* Brower, A.V.Z. (2007) *Hades* på *Tree of life* http://tolweb.org/Hades/
* Markku Savela's Lepidoptera and some other life forms: Sjekkliste over artene. Hentet 27.1. 2012.

## Eksterne lenker
* 
* Bildegalleri over ''Hades noctula'' 
* Bilde av ''Hades hecamede''
Methone cecilia

***Methone cecilia*** er en dagsommerfugl som tilhører familien Riodinidae.

## Utseende
En middelsstor sommerfugl med tannete ytterkant på bakvingen. Oversiden er svart med rødoransje (hannen) eller oransje (hunnen) felter ved roten av hver vinge. Hunnen har i tillegg et bredt, gulhvitt tverrbånd på forvingen og et par gulhvite flekker på bakvingen. Vingenes underside er gulaktig med svart ytterkant og et svart tverrbånd litt lenger inne på vingene, på bakvingen med noen små, blå flekker langs ytterkanten. Arten er ganske variabel i utseende.

## Utbredelse
Arten er utbredt fra Costa Rica i nord til Amazonas-området i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1000 arter, noen ganger regnet til Lycaenidae
************** Underfamilien Euselasiinae – Neotropiske region
*************** Euselasiini Kirby, 1871
**************** *Methone cecilia* (Cramer, 1777)

## Kilder
* Brower, A.V.Z. (2007) *Methone* på *Tree of life* http://tolweb.org/Methone/
* Markku Savela's Lepidoptera and some other life forms: Sjekkliste over artene. Hentet 27.1. 2012.

## Eksterne lenker
* 
* Bilder av arten
Running Man (TV-serie)

***Running Man*** (hangul: ) er en sørkoreansk gameshow som er gått på Seoul Broadcasting System siden 2010. TV-serien er en del av SBSs, *[[Good Sunday]]*, som også inkluderer *[[K-pop Star]]* (K팝 스타). TV-serien er en nyskapende reality «urban action variety». Deltagerne skal fullføre en oppgave innenfor et begrenset urbant område for å vinne. TV-serien har bidratt til Yoo Jae-Seoks come-back, og han er programmets fortellerstemme, etter at han tidligere har arbeidet med *Good Sunday*s *[[Family Outing]]* fram til februar 2010.

## Referanser
 

## Eksterne lenker
* 
* 
*  ''Running Man''
*  Watch ''Running Man'' på YouTube
Styx infernalis

***Styx infernalis*** er en dagsommerfugl som tilhører familien Riodinidae.

## Utseende
En middelsstor, gråhvit sommerfugl med brune vingeårer. Vingene er avrundede og litt gjennomsiktige. Den kan overflatisk ligne på et lite eksemplar av slekten *[[Parnassius]]* (Papilionidae).

## Utbredelse
Arten er kjent fra høylandet i Peru, mellom 1000 og 1600 meter over havet.

## Systematisk inndeling
Artens plassering har vært ganske usikker, den har blitt regnet som et "missing link" innen dagsommerfuglene. Nyere DNA-undersøkelser plasserer den i gruppen Riodinidae.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1000 arter, noen ganger regnet til Lycaenidae
************** Underfamilien Euselasiinae – Neotropiske region
*************** Euselasiini Kirby, 1871
**************** *Styx infernalis* Staudinger, 1875

## Kilder
* Brower, A.V.Z. (2007) *Styx* på *Tree of life* http://tolweb.org/Styx/
* Markku Savela's Lepidoptera and some other life forms: Sjekkliste over artene. Hentet 27.1. 2012.

## Eksterne lenker
* 
* Bilde av arten
DJ Antoine

**DJ Antoine** (født 23. juni 1975; egentlig *Antoine Konrad*) er en sveitsisk house-DJ og musikkprodusent.

## Karriere
Antoine Konrad forsøkte seg først på musikksjangrene hiphop, disco, garage og house. Sin første berømmelse fikk han i 1996 gjennom sin klubb *House Café* i Basel. Ved siden av dette drev han med selvstendig produksjonsarbeid, og forsøkte å bygge opp et platefirma. I 1998 gav han ut sitt første album, *DJ Antoine – The Pumpin' House Mix*. Frem til idag har DJ Antoine gitt ut 50 album. Det engelske platefirmaet Universal-Tochter All Around The World Records fikk i 2009 kontrakten til singelen «This Time».

I 2008 skapte DJ Antoine furore med det sosialkritiske albumet *DJ Antoine – Stop!*, som gikk hardt ut mot ungdomsvold og tok til orde for mer moralsk modighet. Våren 2009 fikk han for dette albumet utmerkelsen «Best National Dance Album» av Swiss Music Award. I 2010 fikk han den sveitsiske prisen Prix Walo.

I januar 2010 skilte DJ Antoine og MC Roby Rob lag, efter elleve år sammen. Siden dette har house-musikeren Mr. Mike opptrådt sammen med DJ Antoine på hans opptredener. 

Antoine og hans forretningspartner Mad Mark remixer noen ganger spor fra kjente artister som Mary J. Blige, P. Diddy, Robin S. og Pitbull. I 2010 mikset DJ Antoine låter for Snoop Dogg, DJ Smash og Bob Sinclar. Antoines remiks av låten «Welcome To St. Tropez»  til den russiske rapperen Timati, ble i sommeren 2011 en hit i hele det tyskpråklige rom og gjorde Antoine også kjent for publikum i andre land. Remiksen er også i Sveits hans mest solgte singel. Antoine har siden da samarbeidet mye med russiske artister og generelt den russiskspråklige verden.

Musikkprodusenten har de siste årene samarbeidet mye med den norske russen. Både som DJ og produsent på ulike russelåter.

DJ Antoine er manager for party- og plateselskapet Houseworks, som har ansatt ti personer og for øyeblikket sikter seg inn mot det internasjonale publikum. *Houseworks*-opptredende trekker årlig til seg over  besøkende til seg og står for livsstil og luksus. Sammen med *Egoïste* råder DJ Antoine over nok et velrenommert selskap. Andre selskaper han eier er *Session Recordings* og *VIP Recordings*.

DJ Antoine er med sine 1,2 millioner solgte låter, 29 salgstrofeer og 2 platina-vinylinnspillinger den mest suksessrike sveitsiske house-DJ-en internasjonalt.

## Diskografi
### Studioalbum

## Referanser


## Eksterne lenker
* 
* Intervju med DJ Antoine i *[[Der Sonntag]]* fra 6. august 2011
Nico Brina

**Nico Brina** (født 1969) er en sveitsisk pianist og sanger innenfor sjangrene boogie-woogie, blues og rock & roll.

Brina startet sin musikalske karriere tidlig på 1980-tallet og var med på å grunnlegge rock & roll-bandet *Jive Boys* i 1984. Mot slutten av tiåret ble Brina soloartist og fremførte egenprodusert materiale innenfor blues og boogie-woogie på piano. Han fikk selskap av flere trommeslagere, blant annet Charlie Wiebel, Tobias Schramm og østerrikeren Thomas Fahrer, som sammen spilte duokonserter både i Europa og resten av verden. 

I 1995 ble Brina tildelt den sveitsiske underholdningsprisen Prix Walo for sitt virke, og året etter ble han registrert i Guinness rekordbok som spiller av verdens raskeste boogie-woogie med sin låt *«High Speed Boogie»*. Hans femte studioalbum *Born To Be A Boogieman* kom ut i 2003, og var dedisert til hans da 20 år lange karriere. 

## Diskografi
* : *Blues'n'Boogie*
* : *Jump To The Boogie*
* : *Mundart Boogie* (1997)
* : *Let's Boogie! – Live in Denmark*
* : *Born To Be A Boogieman*
* : *King Of Boogie*
* : *Ska beatin' Boogie*

## Referanser


## Eksterne lenker
* 
* 
*  Nico Brina hos Bluesnews.ch 
*  Nico Brina hos boogie-online.de
Kristina Nilsson (politiker)

**Ingrid Kristina Nilsson** (født 1965) er en svensk politiker for Socialdemokraterna. Hun var riksdagsmedlem i Sverige 2010–2022. Hun ble valgt inn i riksdagen for Västernorrlands läns valkrets på plass 345. Som nyvalgt riksdagsmedlem i 2010 ble Nilsson medlem i skattekomiteen, samt vara i arbeidsmarkedskomiteen.

## Referanser


## Eksterne lenker
* 
* Kristina Nilsson på Sveriges riksdags nettside
Banderole

**Banderole**, også skrevet **banderoll** som på svensk, **banderolle** og **bannerol**, er et ord lånt fra fransk *banderole* (uttales omtrent *bædråll*) og italiensk *banderuola*. Det betyr opprinnelig «lite banner». Betegnelsen brukes om flere typer dekorative bånd, tekststrimler og liknende:
#Snor med dusker som en trompet blir båret i
#Fane på en ridders lanse
#Langstrakt vimpel eller splittflagg, særlig slike festet til mastetoppen på gamle orlogsskip
#Flagrende tekst- og talebånd på malerier, trykk og skulpturer, særlig i gotikken og renessansen, men også i mesoamerikansk kunst
#Heraldiske tekstbånd med mottoer og annet
#Stempelmerke som blant annet ble benyttet i tobakkindustrien og satt på tobakkspakker som tegn på at banderoleskatt, en avgift til staten, var betalt
#Smal, påtrykt eller skrevet etikett, for eksempel papiromslag for å presentere eller reklamere for en bok eller andre varer
#Adresseomslag rundt tidsskrifter, aviser og andre trykksaker

## Se også
* Banner
* Snakkeboble
* Skriftrull
* Vimpel
* Etikett

## Kilder
* Oppslagsordet «banderole» i ''Store norske leksikon'' (hentet 2012-01-27)
Vinderen skole

**Vinderen skole** er en barneskole på Vinderen i bydel Vestre Aker i Oslo. Skolen ble etablert i 1905 og har i underkant av 450 elever fordelt på 20 klaser der hvert 7. trinn har to klasser. Dette er grunnet få klasserom.

## Eksterne lenker
* 
* Vinderenskole.no – Skolen 100 år i 2005
Knut Dahl (1871–1951)

**Knut Dahl** (født 28. oktober 1871 i Ullensaker, død 11. juni 1951 i Oslo) var en prisbelønt norsk fiskeribiolog, kjent for sine studier av historien til ørret og laks.

Etter examen artium 1889 begynte han på cand.real.-studier i zoologi med blant andre Fridtjof Nansen som lærer. Dahls skildring av reisene til  Natal og Zululand 1893 og  Australia 1894 ble populære bøker. Fra 1896 studerte han fiskeriene under Johan Hjorth og ble bestyrer og stipendiat ved Det Kongelige Norske Videnskabers Selskab i Trondheim 1898–1903.  Ved Fiskeristyrelsen i Bergen som Hjorth ledet, ble Dahl bestyrer i 1903. Etter mange år fikk han godkjent avhandlingen *Alder og vekst hos laks og ørret belyst ved studiet av deres skjæl* i 1911, og fra 1912 ble han forskningsleder. Ved Norges landbrukshøgskole presset han inn ferskvannsfisk som pensum og ble professor fra 1921.

## Verv og utmerkelser
* Det Norske Videnskaps-Akademi innvalgt 1928
* St. Olavs Orden, ridder
* Fridtjof Nansens belønning for fremragende forskning 1940 «for hans videnskapelige innsats på ferskvannsfiskerienes område»
* International Council for the Exploration of the Sea (ICES), formann *Salmon and Trout Committee* 1945–50

## Referanser
Christina Oskarsson

**Christina Oskarsson** (tidligere Nenes; født 1951 i Norrköping) er en svensk politiker for Socialdemokraterna. Hun var riksdagsmedlem i Sverige fra 1998 til 2014. Hun ble valgt inn i riksdagen for Västra Götalands läns norra valkrets på plass 193. Som yrke har Oskarsson vært barnepleier og pleier innen psykiatrien.

## Referanser

 


## Eksterne lenker
*
Christina Zedell

**Christina Zedell** (født 1960) er en svensk politiker for Socialdemokraterna, og var riksdagsmedlem i Sverige i perioden 1994 til 1996, samt 2006–2014. Hun ble valgt inn i riksdagen for Stockholms läns valkrets på plass 82. Hun var fast medlem av kulturkomiteen, samt vara i sosialkomiteen og EU-nemnda.

## Referanser

 


## Eksterne lenker
*
Kristiania Hockeyklub

**Kristiania Hockeyklub**, ofte omtalt som **Hockeyklubben**, ble stiftet i 1903 og var Norges første bandyklubb. Klubben dominerte norsk bandy de aller første årene idretten ble drevet i landet. Hockeyklubben var i finalen i de to første norgesmesterskapene (i 1912 og 1913), men opphørte å eksistere i 1915.

## Historie
Kristiania Hockeyklub ble stiftet kort tid etter nordisk vintersportsuke i 1903, da fire svenske bandylag spilte oppvisningskamper i Kristiania. To år senere, den 8. januar 1905, ble den første offentlige bandykampen mellom norske lag avholdt. Kristiania Hockeyklub slo Kristiania Skøiteklubs hockeyparti 5–0. Klubbene spilte en kamp til mot hverandre samme vinter. Dessuten hadde Akademisk Fotballklub startet bandyavdeling, så på dette tidspunktet fantes det tre bandyklubber i Norge.

Betegnelsene *bandy* og *ishockey* ble brukt om hverandre, men ishockey ble etterhvert den offisielle, norske betegnelsen på spillet, noe det forble fram til 1928. Kanadisk ishockey ble innført i Norge i 1932. De første kampene mellom norske klubber foregikk med 11 spillere på hvert lag, men i 1907 gikk man over til å spille med sjumannslag.  

I 1909 spilte Kristiania Hockeyklub mot Skøiteklubben og det tyske laget Leipziger Sportclub i en turnering i Kristiania. Tyskerne vant kampserien og en internasjonal vandrepokal som Hockeyklubben hadde satt opp. «Kampene om den internationale hockeypokal» var i de tidlige årene de eneste tellende kamper for de få klubbene som fantes. Ready, som startet opp med bandy i 1910, vant pokalen til odel og eie i 1913 etter også ha vunnet den i 1910 og 1911. Kristiania Hockeyklub vant pokalen i 1907 og 1912, mens Kristiania Skøiteklub vant i 1908.

### Norgesmesterskapene
I 1912 ble det for første gang arrangert norgesmesterskap, og Hockeyklubben tapte 11–2 mot Ready i den avgjørende kampen. I mesterskapet året etter møtte ikke Hockeyklubben opp til finalekampen, så Ready vant dermed på walk over. Vinteren 1914 var svært mild, så det ble ikke arrangert norgesmesterskap. Da bandyaktiviteten ble gjenopptatt i 1915, deltok Kristiania Hockeyklub i de innledende kamper. Klubben vant semifinalen i NM mot Trygg 7–6, men kunne ikke stille lag til finalen, så Trygg spilte finalekampen i stedet. Etter sesongen gikk Hockeyklubben i oppløsning.

## Kjente medlemmer
*Thomas Fearnley jr.
*Sverre Grøner
*Kristian Krefting
*Jacob Ramm

## Kilder
*
*
Deborah Coleman

**Deborah Coleman** (født 3. oktober 1956 i Portsmouth i Virginia, død 12. april 2018) var en amerikansk bluesgitarist, låtskriver og sanger kjent for sine bidrag innenfor moderne blues.

Coleman vokste opp i en musikalsk militærfamilie, som flyttet fra Virginia via San Diego, San Francisco, Bremerton og Washington til Chicago-området. Coleman begynte å spille gitar i en alder av åtte år, men slo ikke igjennom før hun var 39 år gammel i 1995, da hun gav ut sitt første album *Takin' a Stand*. Hennes versjon av *«Fine and Mellow»*, skrevet av Billie Holiday, fikk spilletid på flere radiostasjoner i USA.

Hun har spilt på flere kjente musikkfestivaler opp igjennom karrieren, som blant andre North Atlantic Blues Festival (2007), Waterfront Blues Festival (2002), Monterey Jazz Festival (2001), Ann Arbor Blues and Jazz Festival (2000), Sarasota Blues Festival (1999), San Francisco Blues Festival (1999) og Fountain Blues Festival (1998). Hun har også spilt i Norge ved flere anledninger, blant annet ved Kongsberg Jazzfestival (2000) og Hamar Music Festival (2002).

I 2001 vant Coleman prisen *Orville Gibson Award* for beste kvinnelige bluesgitarist. Hun har for øvrig også vært nominert til kategorier i Blues Music Award hele elleve ganger. I 2007 kom hennes niende og siste studioutgivelse *Time Bomb*, hvor også de canadiske bluesmusikerne Sue Foley og Roxanne Potvin deltok.

## Diskografi
* *Takin' a Stand* (1995)
* *I Can't Lose* (1997)
* *Where Blue Begins* (1998)
* *Soft Place to Fall* (2000)
* *Livin' on Love* (2001)
* *Soul Be It* (2002)
* *What About Love?* (2004)
* *Stop the Game* (2007)
* *Time Bomb* (2007)

## Referanser


## Eksterne lenker
* 
* 
*
Oscar Hagem

**Oscar Christian Hagem** (født 12. september 1885, død 26. januar 1982) var en prisbelønt norsk botaniker.

Han var cand.real. i 1909 på et arbeide om jordboende muggsopper, studerte plantefysiologi og genetikk i Wien og Munster (som han utga bok om i 1912), før han  i 1911 ansatt som stipendiat ved Bergens Museum.
Der satte han genetikk på programmet. Han underviste i anatomi og plantefysiologi, og der var fra 1913 eget botanisk laboratorium. Praktiske prosjekter ble det også, spesielt om hvordan skogene skulle gjenreises på Vestlandet, herunder frøsetting og proveniens (hvorvidt frøet genetisk passer til det sted det er tenkt å vokse). Hagem stod bak etableringen av Vestlandets forstlige forsøksstasjon (VFF) i 1916, som var landets første i sitt slag. Det ble etablert i samarbeid med Skogselskapet i Rogaland og  Bergen og Hordalands Skogselskap, og Christian Michelsen satt i styret. Bestyrelsen ble etterfulgt i 1928 av Anton Smitt som i 1916 blant annet hadde vært i Amerika og hentet frø for utplanting på Vestlandet.

Hagem ble dr.philos. 1917 og utnevnt til professor i alminnelig botanikk 1920 (senere presisert til systematisk botanikk), samtidig som botanisk laboratorium ble egen avdeling. Hagem fortsatte dog sitt virke mye sammen med Torbjørn Gaarder som hadde startet samtidig med Hagem (1912), og ble professor i 1931. Når det gjelder prinsippene bak skogplantingsarbeidet på Vestlandet stod Hagem i faglig disputt med Henrik Printz ved Norges landbrukshøgskole, som i 1933 mente fuktigere klima hadde fortrengt gran og furu.  I 1936 etablerte de da også en ny forskningsstasjon i Os, med Gunnar Ålvik som Hagems assistent. Etter krigen forestod han i 1951 utbyggingen av Florida, et botanisk laboratorium. Han ga seg i 1955 for aldersgrensen, etterfulgt av Poul Larsen.

## Premier
* Fridtjof Nansens belønning for fremragende forskning 1941 for «hans undersøkelser av betingelsene for skogens trivsel på Vestlandet»
* St. Olavs Orden 1951, ridder av 1. klasse

## Utgivelser
* 
* 
* 

## Referanser
Ziridene

**Ziridene** (arabisk: ; *az-Zīryūn*) var et sanhaja-berbersk dynasti som opprinnelig kom fra det som i dag er Algerie og som hersket over deler av Nord-Afrika i nesten to århundrer, først som vasaller for fatimidene og siden uavhengig, før de ble svekket av Banū Hilāl og endelig ødelagt av almohadene. Deres hovedstad var først i Ašīr og siden i al-Qairawān og al-Mahdiya, som alle ligger i dagens Tunisia. 

Ziridene hersket også over Taifaen Granada i al-Andalus fra 1013 til 1090, og de tjente også som guvernører for andre muslimske riker i Spania, slik som Málaga. 

Ḥammādidene hadde også sitt opphav i ziriddynastiet. 

## Zirid-herskere
*Ziri ibn Manad (971-972)
*Abū al-Futuḥ Sayf ad-Dawlah Bulukkīn ibn Zīrī (973-983)
*Abū al-Fatḥ al-Manṣūr ibn Bulukkīn ibn Zīrī (983-995)
*Abū Qatādah Nāṣir ad-Dawlah Bādīs ibn Manṣūr (995-1016)
*Šaraf ad-Dawlah al-Muʿizz ibn Bādīs (1016–1062) 
*Abū Ṭahir Tamīm ibn al-Muʿizz (1062–1108)
*Abū Ṭahir Yaḥyā ibn Tamīm (1108–1131)
*ʿAlī ibn Yaḥyā (1115–1121)
*Abū al-Ḥasan al-Ḥasan ibn ʿAlī (1121–1152)
Harry Gold

**Harry Gold** (født 11. desember 1910 i Philadelphia i USA, død 28. august 1972 samme sted) var en kjemiker som ble dømt for å være kurer for en rekke sovjetiske spioner under Manhattanprosjektet. 

## Liv og virke
### Bakgrunn
Harry Gold ble født av foreldre som var russisk-jødiske innvandrere til USA. Som ung mann ble han interessert i sosialisme og kommunisme. Etter endt skolegang arbeidet Gold ved Pennsylvania Sugar Company. Han mistet jobben i 1932 på grunn av den store depresjonen på 1930-tallet. 

Gold studerte kjemiteknikk ved Drexel Institute fra 1934 til 1936. 

### Rekruttering til spionasje
Gold ble rekruttert til spionasje til fordel for Sovjetunionen i 1935, men han var ingen aktiv spion før etter utbruddet av Annen verdenskrig. Han ble aktivert i 1940 av Jacob Golos, men ble ført utenfor den sovjetiske rezidenturas regulære agenter. Dette endret seg noe senere på 1940-tallet da den sovjetiske føringsoffiseren Semjon Semenov overtok Gold fra Golos. Gold ble da en formelt rekruttert sovjetagent da, og assignert kodenavnet GUS, GOS, eller GOOSE. Semenov forble Golds føringsoffiser til mars 1944.

### Avsløring, dom
I 1950 ble Klaus Fuchs arrestert i England og siktet for spionasje. Fuchs erkjente at han hadde sendt informasjon om atomvåpen til Sovjetunionen. Fuchs nektet for å ha jobbet sammen med andre spioner, bortsett fra en kurer som samlet informasjon fra ham og sendte dette videre. Under avhør ble han vist bilder av Gold som han bekreftet var kurer. I avhør innrømmet Gold at han hadde vært involvert i spionasje siden 1934 og hadde hjulpet Fuchs med å sende infotmasjon om Manhattanprosjektet til Sovjet. 

Hans vitnesbyrd resulterte i pågripelsen, rettssaken og henrettelsen av Julius og Ethel Rosenberg, men han ble senere avslørt i å være et noe upålitelig vitne. Gold ble dømt til tretti års fengsel i 1951. Han ble satt fri i mai 1965, etter å ha sonet litt over halvparten av straffen. Gold døde i Philadelphia i august 1972.

## Litteratur
* Sam Roberts: *The Brother, The untold story of atomic spy David Greenglass and how he sent his sister, Ethel Rosenberg, to the electric chair*, ISBN 0375500138
* Alexander Feklisov and Sergei Kostin: *The Man Behind the Rosenbergs* 2001, ISBN 1-929631-08-1
* John Earl Haynes and Harvey Klehr: *Venona. Docoding Soviet Espionage in America* 1999, ISBN 0-300-07771-8
* Willam A. Reuben: *The Atom Spy Hoax* 1955
* Ronald Radosh and Joyce Milton: *The Rosenberg File* 1997, ISBN 0-300-07205-8
* Walter and Miriam Schneir: *Invitation to an Inquest* 1973, ISBN 978-0394714967

## Referanser


## Eksterne lenker
* Cold War International History Project (CWIHP) 
* An Interactive Rosenberg Espionage Ring Timeline and Archive
* Annotated bibliography for Harry Gold from the Alsos Digital Library for Nuclear Issues
Semomesia

***Semomesia*** er en slekt av dagsommerfugler som tilhører familien Riodinidae.

## Utseende
Nokså små sommerfugler. De ligner mye på artene i den store, nært beslektede gruppen *[[Mesosemia]].*
Hannenes vinger er på oversiden for det meste metallskimrende blå, med en stor, svart øyeflekk på forvingen og svarte tverrstriper i den ytre delen. Også undersiden er gjerne metallisk blå eller blågrønn.
Hunnene er brune med et hvitt tverrbånd.

## Levevis
Disse sommerfuglene lever i skog, særlig tropisk regnskog.
Larvene lever på planter i maurefamilien (Rubiaceae).

## Utbredelse

Slekten er utbredt i Mellom- og Sør-Amerika, unntatt de sørligste delen.

## Systematisk inndeling

Navnet er fremkommet ved å stokke om på bokstavene i slektsnavnet *[[Mesosemia]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Mesosemiini 
**************** gruppen Mesosemiina
***************** Slekten ***Semomesia*** Westwood, 1851
****************** *[[Semomesia alyattes]]* Zikán, 1952 – Fransk Guyana og Brasil
****************** *[[Semomesia capanea]]* (Cramer, 1779) – Surinam, Fransk Guyana, Brasil og Peru
****************** *[[Semomesia cecilae]]* Gallard 1998
****************** *[[Semomesia croesus]]* (Fabricius, 1777) – Surinam, Colombia, Bolivia, Ecuador, Brasil og Peru
****************** *[[Semomesia geminus]]* (Fabricius, 1793) – Brasil
****************** *[[Semomesia macaris]]* (Hewitson, 1859) – Brasil og Peru
****************** *[[Semomesia marisa]]* (Hewitson, 1858) – Brasil
****************** *[[Semomesia nesti]]* (Hewitson, 1858) – Fransk Guyana
****************** *[[Semomesia tenella]]* Stichel, 1910 – Ecuador, Brasil og Peru

## Kilder
* Brower, A.V.Z. (2007) *Semomesia* på *Tree of life* http://tolweb.org/Semomesia/
* Markku Savela's Lepidoptera and some other life forms: Sjekkliste over artene. Hentet 27.1. 2012.
* Butterflies of Amazonia – *Semomesia croesus* http://www.learnaboutbutterflies.com/Amazon%20-%20Semomesia%20croesus.htm

## Eksterne lenker
* 
* Bilder av ''Semomesia nesti''
Kabotasje

**Kabotasje** (opprinnelig innenriks kystfart) er transport hvor en transportør fra et land driver transport mellom forskjellige destinasjoner innenfor et annet lands grenser. Uttrykket kommer fra skipsfart, og er utvidet til også å gjelde luftfart, veitransport og jernbane. 

## Veitransport
I EU/EØS-området kan en utenlandsk transportør (per 2019) utføre 3 transportoppdrag i løpet av 7 dager. Kommisjonen foreslo i 2017 i Mobilitetspakken en regelendring til ubegrenset kabotasje i fem dager.

### Norge
Kabotasje er i utgangspunktet ikke tillatt i Norge. Transportører fra EØS-land kan utføre midlertidig kabotasje i Norge.

Midlertidig kabotasje defineres av Samferdselsdepartementet som at en utenlandsk transportør som har utført en godstransport til Norge, skal kunne utføre opptil tre kabotasjeturer med det samme kjøretøyet/motorvognen. Dette må skje innen syv dager etter godstransporten som førte transportøren inn i Norge. Transportøren må dessuten være innehaver av en fellesskapstillatelse, i tillegg til en førerattest, dersom føreren er fra utenfor EØS. Transportøren må kunne legge fram klart bevis for alle transportoppdragene, inkludert den inngående transporten til Norge.

Ordet kabotasje fransk cabotage «kystfart», av caboter «drive kystfart» som er av uviss opprinnelse, muligens avledet av cap «kapp».  

### EUs mobilitetspakke
Kommisjonens forslag fremsatte i Mobilitetspakken i 2017 å endre disse reglene til at man kan kjøre kabotasje i 5 dager uten begrensning i antall oppdrag. Dette er imidlertid svært omstridt i EU-systemet. Det var per 2019 uklart om en eventuell gjennomføring av reglene ville bli implementert i EØS-området.

### Medieomtale
Mandag 12. desember 2011 ble to transportører stoppet i kontroll av Statens vegvesen og tatt for ulovlig kabotasje på Voss. Den ene av sjåførene kjørte på oppdrag fra Posten Bring, meldte TV 2. Forbundslederen i Norsk transportarbeiderforbund, Roger Hansen, sa til TV 2 at Transportarbeiderforbundet vurderte å anmelde Posten for dette, fordi oppdragsgiver har ansvar for å følge med at transporten foregår etter gjeldende regler. 

Tirsdag 3. januar 2012 ble en finsk sjåfør stoppet og tatt for ulovlig kabotasje ved Nordkjosbotn. Sjåføren var på oppdrag for en større transportformidler i Nordland. Seksjonsleder Frits Karlsen i Statens vegvesen region Nord, sa til avisa Nordlys at de vet det drives mye ulovlig kabotasje, men at det kan være vanskelig å dokumentere lovbruddet.

## Referanser


## Eksterne lenker
*Lov om fri utveksling av tjenesteytelser innen sjøtransport. Lovdata. besøkt 23. mars 2021.
David Zweig

**David Zweig** er en kanadisk sinolog ved Hong Kong University of Technology and Science i Hongkong i Folkerepublikken Kina. Han tok doktorgrad i 1983 ved University of Michigan.

Hans forskningsinteresser er kinesisk politikk og politisk økonomi, rural utvikling i Kina, sino-amerikanske relasjoner, internasjonal politisk økonomi, hvenvendste akademikere til Kina og østasiatiske internasjonale relasjoner. Professoren er styreleder ved Institutt for samfunnsvitenskap og direktør for *China Center for Transnational Relations Studies* ved Hong Kong University of Science and Technology.。 

## Referanser


## Verker i utvalg
*  «"Democracy, Good Governance and Economic Development in Rural China», (med Chung Siu Fung), i *Journal of Contemporary China* (Fall 2007).
*  «"Learning to Compete: China's Efforts to Encourage a Reverse Brain Drain», i *International Labour Review* (January 2006).
*  «"China's Global Hunt for Energy»," i *Foreign Affairs* (med Bi Jianhai), Vol. 84, No. 5 (September-October 2005): 25-38.
*  «"Globalization and transnational human capital: overseas and returnee scholars to China», (med Stan Rosen og Chen Changgui), i *The China Quarterly*, 179 (September 2004): 735-757.
* *Internationalizing China: Domestic Interests and Global Linkages*, Ithaca, N.Y.: Cornell Studies in Political Economy, Cornell University Press, 2002.
* *Freeing China's Farmers: Rural Restructuring in the Reform Era*, Armonk, NY: M.E. Sharpe, 1997.
* *Agrarian Radicalism in China, 1968-1981*, Cambridge, MA: Harvard University Press, 1989.
Clas-Göran Carlsson

**Clas-Göran Carlsson** (født 1962) er en svensk politiker for Socialdemokraterna, og har vært riksdagsmedlem i Sverige 2010–2014. Han ble valgt inn i riksdagen for Kronobergs läns valkrets på plass 328.

Som nyvalgt riksdagsmedlem ble Carlsson medlem i forsvarskomiteen, samt vara i sivilkomiteen.

Etter sin periode i riksdagen har han møtt som erstatter i tidsrommet 27. juli 2017–26. september 2022.

## Referanser

 


## Eksterne lenker
* 
*
Leucochimona

***Leucochimona*** er en slekt av dagsommerfugler som tilhører familien Riodinidae.

## Utseende
Nokså små sommerfugler. Oversiden er perlemorsaktig hvit med tynne, brune tverrstreker. Vingenes underside er skittenhvit med brede, brune tverrstriper, en stor øyeflekk på forvingen og en mindre på bakvingen.

## Levevis
Disse sommerfuglene lever i skog, særlig tropisk regnskog.
Larvene lever på planter i maurefamilien (Rubiaceae).

## Utbredelse
Slekten er utbredt i Mellom- og Sør-Amerika, unntatt de sørligste delen.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Mesosemiini 
**************** gruppen Mesosemiina
***************** Slekten *Leucochimona* Stichel, 1909
****************** *[[Leucochimona aequatorialis]]* (Seitz, 1913) – Ecuador
****************** *[[Leucochimona icare]]* (Hübner, [1819]) – Fransk Guyana, Guyana, Surinam, Colombia, Bolivia og Brasil 
****************** *[[Leucochimona hyphea]]* (Cramer, 1776) – Guyana og Peru
****************** *[[Leucochimona iphias]]* Stichel, 1909 – Panama.
****************** *[[Leucochimona lagora]]* (Herrich-Schäffer, [1853]) – Panama, Nicaragua, Fransk Guyana, Guyana, Surinam, Ecuador, Colombia og Brasil. 
****************** *[[Leucochimona lepida]]* (Godman & Salvin, [1885]) – Nicaragua, Guatemala og Panama.
****************** *[[Leucochimona matisca]]* (Hewitson, 1860) – Brasil, Bolivia og Peru
****************** *[[Leucochimona molina]]* (Godman & Salvin, [1885]) – Nicaragua, Costa Rica og Panama
****************** *[[Leucochimona vestalis]]* (Bates, 1865) – Ecuador, Nicaragua, Guatemala og Panama

## Kilder
* Brower, A.V.Z. (2007) *Leucochimona* på *Tree of life* http://tolweb.org/Leucochimona/
* Markku Savela's Lepidoptera and some other life forms: Sjekkliste over artene. Hentet 27.1. 2012.
* Butterflies of America – *Leucochimona lepida* http://butterfliesofamerica.com/leucochimona_lepida_nivalis.htm 
* Butterflies of America – *Leucochimona vestalis* http://butterfliesofamerica.com/leucochimona_v_vestalis.htm 

## Eksterne lenker
*
Ḥammādidene

**Ḥammādidene** ( eller ) var et berbersk dynasti som hersket over et område i det som i dag er det nordøstlige Algerie i omtrent halvannet århundre, før deres rike ble erobret av Almohadene. Kort tid etter de kom til makten, tok de avstand fra fatimidenes ismāʿīlisme og vendte tilbake til maliki-sunniislam, og de anerkjente derfor Abbasidene som de rettmessige kalifene. 

Ḥammādidenes hovedstad var først Bani Ḥammād, som ble grunnlagt i 1007 og som i dag er et av UNESCOs verdensarvssteder, men da denne ble truet av Banū Hilāl, som ledet en fatimidekspedisjon mot ziridene og ḥammādidene, ble hovedstaden flytta til Biḥāya, som ble en av Middelhavets mest velstående byer.

Ḥammādiddynastiet ble først opprettet da berberen Ḥammād ibn Bulukkīn, som hadde blitt gjort til guvernør for det sentrale al-Maġrib, erklærte seg uavhengig fra ziridene, som da hersket over al-Maġrib fra dagens Marokko til Tunisia, og de ble anerkjent av abbasid-kalifen i Bagdad. Ziridene sendte så en armé mot dem, men to år senere ble en fredsavtale undertegnet, selv om ziridene ikke anerkjente ḥammādidene før i 1018. 

## Ḥammādid-herskere
*Ḥammād ibn Bulukkīn, 1014–1028
*Al-Qāʾid ibn Ḥammād, 1028–1045
*Muḥsin ibn Qāʾid, 1045–1046
*Bulukkīn ibn Muḥammad ibn Ḥammād, 1046–1062
*An-Nāṣir ibn ʿAlnās ibn Ḥammād, 1062–1088
*Al-Manṣūr ibn an-Nāṣir, 1088–1104
*Bādīs ibn Manṣūr, 1104
*ʿAbd al-ʿAzīz ibn Manṣūr, 1104–1121
*Yaḥya ibn ʿAbd al-ʿAzīz, 1121–1152
Zhu Xiao-Mei

**Zhu Xiao-Mei** (født 1949 i Shanghai i Kina) er en kinesisk pianist og forfatterinne. Hun utviklet sitt talent i meget ung alder og ble sendt på Kinas nasjonale skole for eksepsonelt begavede barn. Hun klarte også å øve på trekkspill i det skjulte, mens hun, likesom mange av jevnaldrende byungdommer, måtte tilbringe fem år i arbeidsleir under kulturrevolusjonen.

I 1979 kunne hun emigrere til USA, og i 1985 dro hun videre til Paris og slo seg til der. Hun har utviklet et stort internasjonalt ry med konsertturneer over store deler av verden.

## Bok oversatt til norsk
* *Elvens hemmelighet – fra Maos leirer til Johann Sebastian Bach. en usedvanlig kvinnes skjebne*, Humanist forlag, 2009 (original: *La rivière et son secret*).

## Referanser
Naturen (tidsskrift)

***Naturen*** (etablert 1877 i Kristiania) er Norges eldste populærvitenskapelige tidsskrift.

*Naturen* ble grunnlagt av geologen Hans H. Reusch ved Det Kongelige Frederiks Universitet i Kristiania. Reusch ledet det bare frem til 1880, da han ble omdisponert. 

En ny versjon startet i 1887 under ledelse av botanikeren Jørgen Brunchorst ved Bergens Museum, og hele tidsskriftet flyttet altså til Bergen. Her hadde man forøvrig utgitt det antikvarisk-historiske tidsskriftet *[[Urda (tidsskrift)|Urda]]* i tiden 1834-1842. Brunchorst, som i  1889 overtok ledelsen av Bergens Museum, var redaktør frem til 1906 og han flyttet til Havanna. 

*Naturen* utgis av Universitetsforlaget og administreres fra Universitetet i Bergen. I 2017 ble årgangene fra 1877 til 1947 digitalisert og gjort gratis tilgjengelig på nett, etter initiativ fra Selskapet til Vitenskapenes Fremme.

## Redaktører
*Hans H. Reusch, geolog (1877–1880)
*Carl Frederik Krafft, meteorolog, (1881–1886)
*Jørgen Brunchorst, botaniker (1887–1906)
*Jens Holmboe, botaniker (1906–24)
*Torbjørn Gaarder, kjemiker (1925–46)
*Knut Fægri, botaniker (1947–78)
*Jostein Goksøyr, mikrobiolog (1978–84)
*Eyvind Alver (1985–1990)
*Per M. Jørgensen, botaniker (1991–2000)
*Per Johan Jakobsen, biolog (2001–2013)
*Arne Skorping, biolog (2014–)

## Referanser